REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/98-13

11. mart 2013. godine

B e o g r a d

Z A P I S N I K

38. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 11. MARTA 2013. GODINE

 Sednica Odbora je počela u 13,00 časova.

 Sednicom je predsedavala Vesna Kovač, predsednica Odbora.

 Pored predsednice, sednici su prisustvovali članovi Odbora: Zoran Antić, Veroljub Arsić, Vojislav Vujić, dr Milorad Mijatović, Radmilo Kostić, Dragan Tomić i Momo Čolaković i zamenici članova Odbora: Dejan Radenković, umesto Zorana Kasalovića, Ivan Jovanović, umesto mr Božidara Đelića i Mirjana Marjanović, umesto Dušice Nikolić.

 Sednici nisu prisustvovali članovi Odbora: Žika Gojković, mr Božidar Đelić, Zoran Kasalović, Radojko Obradović, Bojan Đurić, Dušica Nikolić, Zoltan Pek, Đorđe Stojšić i Aleksandar Senić.

 Sednici je prisustvovao i dr Vladimir Marinković, zamenik člana Odbora dr Milorada Mijatovića.

 Nakon utvrđivanja kvoruma, na predlog predsednice, Odbor je jednoglasno utvrdio sledeći

D n e v n i r e d

1. Razgovor sa kandidatima za izbor predsednika i članova Republičke komisije za zaštitu prava u postupcima javnih nabavki.

**Prva tačka dnevnog reda:** Razgovor sa kandidatima za izbor predsednika i članova Republičke komisije za zaštitu prava u postupcima javnih nabavki

 Predsednica Odbora je obavestila članove Odbora da na testiranje, održano 8. marta 2013. godine u 13,00 časova, od pozvanih 16 kandidata, nisu došla dva kandidata. Nakon pregleda testova i utvrđivanja rezultata testiranja kandidata, Radna grupa za formiranje testa, sprovođenje testiranja i pregled i utvrđivanje rezultata testiranja kandidata za izbor predsednika i članova Republičke komisije za zaštitu prava u postupcima javnih nabavki, utvrdila je rezultate testiranja kandidata i konstatovala da je od 14 kandidata testiranje prošlo njih 13.

 Pored toga, predsednica Odbora je obavestila Odbor da će za sve kandidate koji su prošli testiranje zatražiti od Ministarstva unutrašnjih poslova zbirno uverenje da nisu osuđivani na kaznu zatvora od najmanje šest meseci, što je opšti uslov naveden u javnom konkursu.

 Odbor je prihvatio predlog predsednice Odbora da se razgovora sa svakim od 13 kandidata sa liste pojedinačno i da se počne sa kandidatom koji ima najviše bodova na testu.

### Članovi Odbora su dobili listu sa 13 kandidata koji su prošli testiranje, nazivom mesta za koje su konkurisali i brojem osvojenih bodova:

|  |  |  |  |
| --- | --- | --- | --- |
| R.br | IME I PREZIME | ZA MESTO  | BROJ BODOVA |
| 1 | Saša Varinac | za predsednika | 32 |
| 2 | Borislav Galić  | za predsednikai za najmanje 4 člana | 30 |
| 3 | Vesna Stanković  | za predsednika i za najmanje 4 člana | 30 |
| 4 | Dragan Lalovac  | za predsednikai za najmanje 4 člana | 28 |
| 5 | Hana Hukić | za najmanje 4 člana | 30 |
| 6 | Vesna Gojković Milin | za najmanje 4 članai za najviše 2 člana | 30 |
| 7 | Ljubinka Rašeta | za najmanje 4 člana  | 30 |
| 8 | Željko Grošeta | za najmanje 4 člana | 28 |
| 9 | Vuk Ranković | za najmanje 4 člana | 28 |
| 10 | Branislav Cvetković | za najviše 2 člana | 31 |
| 11 | Aleksandra Litričin | za najviše 2 člana  | 28 |
| 12 | Ristivoje Đokić | za najviše 2 člana | 28 |
| 13 | Jasmina Milenković | za najviše 2 člana | 27 |

 Predsednica Odbora je svakog kandidata zamolila da se prvo predstavi članovima Odbora.

 Prvi je pozvan na razgovor kandidat Saša Varinac, koji je, nakon predstavljanja, odgovarao na pitanja koja su postavili članovi Odbora: Dragan Tomić, Veroljub Arsić i Vesna Kovač.

 Kandidat Borislav Galić, nakon predstavljanja, odgovarao je na pitanja koja su postavili članovi Odbora: Veroljub Arsić, Momo Čolaković i dr Milorad Mijatović.

 Kandidat Vesna Stanković, nakon predstavljanja, odgovarala je na pitanja koja su postavili članovi Odbora Dragan Tomić i Veroljub Arsić.

 Kandidat Dragan Lalovac, nakon predstavljanja, odgovarao je na pitanja koja su postavili članovi Odbora Vesna Kovač i Dejan Radenković.

 Kandidat Hana Hukić, nakon predstavljanja, odgovarala je na pitanja koja su postavili članovi Odbora: Momo Čolaković, Veroljub Arsić i Vesna Kovač.

 Kandidat Vesna Gojković Milin, nakon predstavljanja, odgovarala je na pitanja koja su postavili članovi Odbora: dr Milorad Mijatović, Momo Čolaković, dr Vladimir Marinković, Dragan Tomić i Vesna Kovač.

 Kandidat Ljubinka Rašeta, nakon predstavljanja, odgovarala je na pitanja koja su postavili članovi Odbora dr Milorad Mijatović i Vesna Kovač.

 Kandidat Željko Grošeta, nakon predstavljanja, odgovarao je na pitanja koja su postavili članovi Odbora Momo Čolaković i Vesna Kovač.

 Kandidat Vuk Ranković, nakon predstavljanja, odgovarao je na pitanja koja su postavili članovi Odbora: Vesna Kovač, Veroljub Arsić, Momo Čolaković, Dragan Tomić, Ivan Jovanović, dr Milorad Mijatović i Zoran Antić.

 Kandidat Branislav Cvetković, nakon predstavljanja, odgovarao je na pitanja koja su postavili članovi Odbora: Vesna Kovač, dr Milorad Mijatović, Radmilo Kostić, dr Vladimir Marinković, Veroljub Arsić, Dragan Tomić, Momo Čolaković, Ivan Jovanović i Zoran Antić.

 Kandidat Aleksandra Litričin, nakon predstavljanja, odgovarala je na pitanja koja su postavili članovi Odbora: Vesna Kovač, dr Milorad Mijatović, dr Vladimir Marinković i Momo Čolaković.

 Kandidat Ristivoje Đokić, nakon predstavljanja, odgovorio je na pitanje koje je postavila Vesna Kovač.

 Poslednji kandidat Jasmina Milenković, nakon predstavljanja, odgovarala je na pitanja koja su postavili članovi Odbora: Momo Čolaković, dr Milorad Mijatović, Ivan Jovanović i Veroljub Arsić.

 Posle razgovora sa kandidatima, mišljenja, ocene i predloge su izneli članova Odbora: Dragan Tomić, Vesna Kovač, dr Milorad Mijatović, Momo Čolaković, dr Vladimir Marinković i Ivan Jovanović.

 Članovi Odbora su predložili da im se do naredne sednice Odbora dostave: prepis tonskog snimka sa ove sednice Odbora, lista od 13 kandidata sa brojem osvojenih bodova, prijave kandidata i izveštaj o radu Republičke komisije za zaštitu prava u postupcima javnih nabavki u 2012. godini, kako bi još jednom, na osnovu svega toga, argumentovano razgovarali o kandidatima za izbor predsednika i članova ove veoma značajne Komisije. Posebno su istakli potrebu da Odbor predloži Narodnoj skupštini stručne i kompetentne kandidate.

 Predsednica Odbora je ukazala da će Odbor, na osnovu podataka navedenih u prijavama, rezultata testiranja i obavljenog razgovora sa kandidatima, na narednoj sednici Odbora obaviti glasanje i od 13 kandidata izabrati kandidate za predsednika i šest članova Republičke komisije za zaštitu prava u postupcima javnih nabavki.

 Prepis tonskog snimka 38. sednice Odbora čini sastavni deo ovog zapisnika.

 Sednica je zaključena u 16,50 časova.

ZA SEKRETAR-a ODBORA PREDSEDNIK ODBORA

 Milena Sandić Vesna Kovač